BEAUTY แรงไม่หยุด! 3 วันพุ่ง 30% ลุ้นผลงานครึ่งปีหลังโดดเด่น หลัง Q2 ผ่านจุดต่ำสุด
BEAUTY แรงไม่หยุด! 3 วันพุ่ง 30% ลุ้นผลงานครึ่งปีหลังโดดเด่น หลัง Q2 ผ่านจุดต่ำสุด ล่าสุด ณ เวลา 11.57 น. อยู่ที่ระดับ 8.85 บาท ปรับตัวขึ้น 0.50 บาท หรือ 5.99% สูงสุดที่ระดับ 8.95 บาท ต่ำสุดที่ระดับ 8.45 บาท ด้วยมูลค่าซื้อขาย 2.12 พันล้านบาท
16 ส.ค. 2561

ผู้สื่อข่าวรายงานว่า บริษัท บิวตี้ คอมมูนิตี้ จำกัด (มหาชน) หรือ BEAUTY ล่าสุด ณ เวลา 11.57 น. อยู่ที่ระดับ 8.85 บาท ปรับตัวขึ้น 0.50 บาท หรือ 5.99% สูงสุดที่ระดับ 8.95 บาท ต่ำสุดที่ระดับ 8.45 บาท ด้วยมูลค่าซื้อขาย 2.12 พันล้านบาท

โดยราคาหุ้นปรับตัวขึ้นแรงเป็นวันที่ 3 ติดต่อกัน นับตั้งแต่ราคาหุ้นอยู่ที่ระดับ 7.45 บาท เมื่อวันที่ 14 ส.ค.2561 คิดเป็นการปรับตัวขึ้นถึง 30.14%
ด้าน บล.เคทีบี (ประเทศไทย) ระบุในบทวิเคราะห์ฯ”ซื้อ”หุ้น บมจ.บิวตี้ คอมมูนิตี้ (BEAUTY) มองได้ผ่านจุดต่ำสุดไปแล้วใน Q2/61 มองว่าแนวโน้มกำไรสุทธิใน H2/61 จะกลับมาเติบโตโดดเด่น หนุนโดย 1) รายได้ในประเทศเดือน มิ.ย.- ก.ค. ที่ปรับตัวดีขึ้นจากเดือน เม.ย.-พ.ค. ที่ได้รับผลกระทบจากการคุมเข้มสินค้าของสำนักงานคณะกรรมการอาหารและยา (อย.)
2) รายได้จาก CBEC (Cross-bordered e-commerce) ที่จะรับรู้รายได้เต็มไตรมาสใน Q3/61 โดยคาดว่าจะอยู่ที่ 90 ล้านบาท 3) BEAUTY มีแผนที่จัดการประชุมตัวแทนจำหน่ายทั้ง 11 ประเทศ เพื่อกำหนดกลยุทธ์การตลาดและรูปแบบการจัดจำหน่ายอย่างมีประสิทธิภาพ 4)การบุกตลาด Mass market โดยจะเริ่มทดลองจำหน่ายสินค้าชนิดซองใน 7-11
นอกเหนือจากนี้ คาดว่าการเดินหน้าซื้อหุ้นคืน ซึ่งปัจจุบันได้ซื้อไปแล้ว 12.7 ล้านหุ้น (ยังคงเหลืออยู่ที่ 51 ล้านหุ้น) และการประกาศจ่ายปันผล 0.162 บาทขึ้น XD วันที่ 27 ส.ค.61 จะเป็น Short term catalyst ที่ช่วยหนุนให้ราคาหุ้นของ BEAUTY ปรับตัวขึ้น พร้อมให้ราคาเป้าหมายปี 2562 ที่ 12.30 บาท ปัจจุบัน BEAUTY เทรดอยู่ที่ PER 19.4x
 